Πτολεμαίος ο Μεγαλοπολίτης

Ο Πτολεμαίος ο Μεγαλοπολίτης ήταν ιστορικός, συγγραφέας βιογραφίας του Πτολεμαίου του Φιλοπάτορος ().
Πατέρας του ήταν ο Αγήσαρχος, ενώ ο ίδιος φαίνεται πως έζησε για κάποιο χρονικό διάστημα στην Αλεξάνδρεια, στην αυλή του βασιλιά.William Smith, A dictionary of Greek and Roman biography and mythology (1867), Τόμος III, σελ. 567. Ptolemaeus of Megalopolis 

Στο έργο του διηγιόταν κυρίως την ιδιωτική ζωή του Φιλοπάτορος, τις ακόλαστες ερωτικές του περιπέτειες και τις συχνές του οινοποσίες. Η έντονα αρνητική εικόνα που είχε σχηματίσει ο Πολύβιος για τον χαρακτήρα και τις ικανότητες του Φιλοπάτορος φαίνεται πως οφειλόταν, όπως εικάζουν ορισμένοι σύγχρονοι ελληνιστές, στην ανάγνωση του έργου αυτού του συμπατριώτη του Πτολεμαίου.Ludovic Lefebvre, Polybe, Ptolémée IV et la tradition historiographique, ENIM 2, 2009, p. 91-101.

Διασώθηκαν τέσσερα μόνον αποσπάσματα που αναφέρονται από τον Αθήναιο, τον Κλήμη τον Αλεξανδρέα και τον Αρνόβιο.Müller: Fragmenta historicorum graecorum (1841), Τόμος III, σελ. 66. Ptolemæus Megalopolitanus 

 Παραπομπές 

κατηγορία:Αρχαίοι Έλληνες ιστορικοί
κατηγορία:Αρχαίοι Μεγαλοπολίτες